**ADATKEZELÉSI TÁJÉKOZTATÓ**

**a Népzene Tanszék nyílt napjához**

Jelen adatkezelési tájékoztató tartalmazza az LFZE Népzene Tanszék nyílt napjának (továbbiakban: Nyílt nap) lebonyolításával kapcsolatos adatkezelésre vonatkozó információkat annak érdekében, hogy a jelentkezők a személyes adataik kezelésével kapcsolatban a lehető legszélesebb körű tájékoztatásban részesüljenek.

**Adatkezelő:** Liszt Ferenc Zeneművészeti Egyetem (székhely: 1061 Budapest, Liszt Ferenc tér 8.; képviseli: Dr. Kutnyánszky Csaba oktatási rektorhelyettes és Dr. Dóczi Gergely fenntartói megbízott kancellári jogkörben eljárva; web: [lfze.hu/kapcsolat](https://lfze.hu/kapcsolat) a továbbiakban: Egyetem).

Az Egyetem adatkezelőként mindent elkövet, hogy megfeleljen az információs önrendelkezési jogról és az információszabadságról szóló 2011. évi CXII. törvényben (a továbbiakban: Infotv.), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46 /EK rendelet hatályon kívül helyezéséről szóló Európai Parlament és a Tanács (EU) 2016/679 rendeletében (általános adatvédelmi rendelet, a továbbiakban: GDPR) foglalt rendelkezéseknek és a további kapcsolódó jogszabályi előírásoknak.

Az Egyetem ezúton értesíti a jelentkezőket, hogy adatvédelmi tisztviselővel rendelkezik: dr. Gálfi Laura adatvédelmi tisztviselő (e-mail: [adatkezeles@zeneakademia.hu](mailto:adatkezeles@zeneakademia.hu), az adatvédelmi tisztviselő további elérhetőségei: [lfze.hu/adatvedelmi-tajekoztato](https://lfze.hu/adatvedelmi-tajekoztato)).

1. **Az adatkezeléssel kapcsolatos tájékoztatás:**

|  |  |
| --- | --- |
| Az adatkezelés célja: | A Nyílt napra történő jelentkezés biztosítása, a Nyílt nap lebonyolítása. |
| Az adatkezelés jogalapja: | A jelentkezők kifejezett, önkéntes hozzájárulása (GDPR 6. cikk (1) bekezdés a) pont). |
| Érintettek kategóriái: | A Nyílt napra jelentkező személyek. |
| Személyes adatok kategóriái: | A Nyílt napra jelentkezők:   1. neve (cél: jelentkező beazonosítása); 2. e-mail címe (cél: kapcsolattartás). |
| Tárolás időtartama: | 15 nap |
| Címzettek: | Az Oktatási és Tanulmányi Osztály és a Népzene Tanszék munkatársai |
| Köteles-e megadni a személyes adatot: | A regisztráció a Nyílt napon történő részvétel feltétele. |
| Automatizált döntéshozatal: | Nem történik. |
| Harmadik országba történő adattovábbítás: | Nem történik. |

1. **Az adatokhoz való hozzáférés és az adatbiztonsági intézkedések:**

A jelentkezés során megadott személyes adatokhoz az alábbi személyek férhetnek hozzá:

1. az Oktatási és Tanulmányi Osztály kijelölt munkatársai;
2. a Népzene Tanszék kijelölt munkatársai.

Az Egyetem munkatársai kizárólag a Nyílt nap lebonyolításával összefüggésben ismerhetik meg és kezelhetik a jelentkezés során megadott személyes adatokat.

Az Egyetem megfelelő intézkedésekkel gondoskodik arról, hogy a személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen, így például korszerű és naprakész állapotban tartott határvédelmi eszközöket és végpontvédelmi szoftvereket üzemeltet, a rendszerei állapotát folyamatosan monitorozza.

Az Egyetem mindent elkövet, hogy adatvédelmi incidens ne történhessen, ellenkező esetben a GDPR-ban, valamint belső szabályzataiban foglalt időn - legfeljebb 72 órán - belül reagál az incidensre és a megfelelő bejelentéseket is megteszi.

Az Egyetem az adatkezelés biztonságának garantálására hozott technikai és szervezési intézkedéseinek hatékonyságát rendszeresen teszteli.

1. **Az adatkezeléssel kapcsolatos jogok:**
2. személyes adatokhoz való hozzáférés - az Egyetem által kezelt adatokhoz hozzáférés kérhető;
3. személyes adatokról történő tájékoztatás - az Egyetem által kezelt személyes adatokról tájékoztatás kérhető;
4. személyes adatok helyesbítése - pontatlan adatkezelés észlelése esetén a személyes adatok javítása, helyesbítése kérhető;
5. személyes adatok kezelésének korlátozása - a személyes adatok kezelésének korlátozása kérhető (pl.: személyes adatok pontosságának vitatása esetén);
6. tiltakozáshoz való jog (amennyiben az adatkezelési jogalapja: jogos érdek, vagy közérdekű feladat végrehajtása - GDPR 6. cikk (1) bekezdés e) és f) pont) - tiltakozás esetén az Egyetem a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak;
7. adathordozhatósághoz való jog - a személyes adatok tagolt, széles körben használt, géppel olvasható formában történő rendelkezésre bocsátása, valamint a személyes adatok másik adatkezelőnek történő továbbítása kérhető;
8. személyes adatok törlése - amennyiben nincs más jogalap az adatkezelésre, a személyes adatok törlése kérhető.

A hozzájárulás alapján kezelt személyes adatok tekintetében a hozzájárulás bármikor visszavonható. A hozzájárulás visszavonása esetén az Egyetem törli a személyes adatokat. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Az adatkezeléssel kapcsolatos jogok gyakorlása érdekében az Egyetem munkatársaihoz lehet fordulni, akik mihamarabb, de legkésőbb 15 napon belül válaszolnak a megkeresésre.

Kontakt: [adatkezeles@zeneakademia.hu](mailto:adatkezeles@zeneakademia.hu)

1. **Az adatkezeléssel kapcsolatos jogorvoslati lehetőségek:**
2. Az Egyetem adatkezelésével összefüggő panasz esetén az Egyetem adatvédelmi tisztviselőjéhez lehet fordulni, aki kivizsgálja az adott eljárást.
3. A Nemzeti Adatvédelmi és Információszabadság Hatósághoz is lehet fordulni. (székhely: 1055 Budapest, Falk Miksa u. 9-11., postacím: 1363 Budapest, Pf. 9., e-mail: [ugyfelszolgalat@naih.hu](mailto:ugyfelszolgalat@naih.hu); honlap: [http://www.naih.hu](http://www.naih.hu/)).